ભારતમાંથી વર્ષ દરમિયાન કેટલા બાળક ગૂમ થયા તેનો છેલ્લે ૨૦૧૩માં સત્તાવાર આંક જારી કરવામાં આવ્યો હતો. જેના અનુસાર ભારતમાંથી કુલ ૧.૩૫ લાખ બાળકો ગૂમ થયા હતા. આ પૈકી મહારાષ્ટ્રમાંથી બાળકો ગૂમ થવાનું સૌથી વધુ પ્રમાણ નોંધાયું હતું. વર્ષ ૨૦૧૧થી વર્ષ ૨૦૧૪ દરમિયાન ગૂમ થયેલા બાળક મામલે મહારાષ્ટ્ર ૫૦૯૪૭ સાથે પ્રથમ , મધ્યપ્રદેશ ૨૪૮૩૬ બાળકો સાથે બીજા, દિલ્હી ૧૯૯૪૮ બાળકો સાથે ત્રીજા, આંધ્ર પ્રદેશ ૧૮૫૪૦ બાળકો સાથે ચોથા સ્થાને રહ્યા હતા. ગુજરાતમાંથી ૨૦૦૭થી એપ્રિલ ૨૦૧૩ દરમિયાન ૫૮૪૭૨ લોકો ગૂમ થયા હતા, જેમાં બાળકોનું પ્રમાણ ૭૦ ટકા હતું.